Немеш Надь, Агнеш

А́гнеш Не́меш Надь (венг. Nemes Nagy Ágnes; 1922-це иень якшамковонь 3-це чи, Будапешт — 1991-це иень умарьковонь 23-це чи, Будапешт) — мадьяронь ава валморозей.

 Эрямокизэ 
Чачсь кальвинистэнь кудораськесэ. 1944-це иестэ прядызе Будапештэнь университетэнть, тонавтнесь венгрань ды латинэнь кельтнень, искусствань историянть. Войнадо мейле кандовсь «Новолунье» журналонь литературной кужонтень (Магда Сабо, Геза Отлик ды лият), ялгакснесь Янош Пилинской марто. 1948-це иеде мейле, зярдо журналонть пекстызь кирдивийтне (одс панжозь ансяк 1986-це иестэ), кемень иень перть Немеш Наднень меревсь печатамс ансяк юавтовкст, важодсь педагогикань журналсо, тонавтсь литература школасо. 1944-1958-це иетнестэ ульнесь Балаж Лендел литературной критикенть ды Мирэнь раськетнень праведникенть никс.
альт=|кенжешка|Будапештсэ Фаркашрети калмазырьсэ Агнеш Немеш Надень калмозо

 Шкинемазо 
Немеш Надь касты-кепети элиотонь «объективной поэзиянь» линиянть ды бажи а валомс ёжонзо видьстэ, кода религиозностень видьстэ ёвтамотненьгак. Сон ютавтсь Горациень, Шеллинь, Уитменэнь, Маллармень, Рилькень, Пессоань, Элиотонь, Сен-Жон Персэнь стихест, Корнелень, Расинэнь, Мольерэнь, Коктонь, Брехтэнь, Дюрренматтонь драмаст.

 Признаниязо 
Поэтессанть сёрмадовксонзо а пек ламо, ансяк сталмост покш. Сонензэ максозельть раськень сехте покш премиятне — Баумгартен Ференцэнь (1946), Йожеф Аттилань (1969), Кошут Лайошонь (1983). Сонзэ валморонзо ды эссеистиказо  ютавтозь англань, немецень, французонь, испанонь, итальянонь ды лия кельс.

 Мезе сёрмадсь 

 Kettős világban/ В раздвоенном мире (1946)
 Szárazvillám/ Зарница (1957)
 Vándorévek/ Годы странствий (1964, ютавтовкст)
 Napforduló/ Солнцестояние (1967)
 A lovak és az angyalok/ Кони и ангелы (1969)
 Éjszakai tölgyfa/ Ночной дуб (1979, поэзиядо эссе)
 Egy pályaudvar átalakítása/ Перестройка железнодорожной станции (1980, прозасо стихотвореният)
 Között/ В промежутке (1981)
 A Föld emlékei/ Земля не забывает (1986)

 Сводной изданият 

 Összegyűjtött versei. Budapest: Osiris-Századvég, 1995 (собрание стихотворений, переизд. 1997, 2003)
 Ágnes Nemes Nagy on poetry: a Hungarian perspective. Lewiston: Edwin Mellen Press, 1998
 Szó és szótlanság. Budapest: Magvető, 1989 (избранные эссе)

 Рузонь кельсэ публикацият 

 [Стихи]// Венгерская поэзия. XX век. М.: Художественная литература, 1982, с.422-429

 Литературась 

 Erkölcs és rémület között: in memoriam Nemes Nagy Ágnes. Budapest: Nap, 1996.

 Невтевкст 

 (англ.) 
 Библиография публикаций и переводов (англ.)
 (венг., англ.)
 (англ.)
 Немеш Надь, Агнеш (англ.), Яд ва-Шем

Категория:Мадьяронь валморозейть